তিনি আরো জানান, গোপন সংবাদের ভিত্তিতে আমরা জানতে পারি মাদকদ্রব্য নিয়ে চাঁপাইনবাবগঞ্জ থেকে ঢাকার উদ্দেশ্যে একটি মাল বোঝাই ট্রাক রওনা হয়। পরে র‌্যাবের একটি দল গাজীপুর জেলার কালিয়াকৈর থানাধীন চন্দ্রা মোড় সংলগ্ন কাজলী সিএনজি ফিলিং স্টেশনের সামনে থেকে মঙ্গলবার সন্ধ্যায় তিনজন মাদক ব্যবসায়ীকে আটক করে। এসময় তাদের দেওয়া তথ্য মতে একটি মাল বোঝাই ট্রাকের ভেতর থেকে ভারতীয় নিষিদ্ধ ৫৭২ বোতল ফেনসিডিল উদ্ধার করা হয়।